EELNÕU

VABARIIGI VALITSUS

ISTUNGI PROTOKOLL

Tallinn, Stenbocki maja

. november 2025. a nr

Päevakorrapunkt nr …

**Eesti seisukohad Euroopa Liidu määruse eelnõu kohta, millega kehtestatakse liidu toetus Schengeni ala, Euroopa integreeritud piirihalduse ja ühise viisapoliitika valdkonnale aastateks 2028–2034**

1. Kiita heaks siseministri esitatud seisukohad Euroopa Liidu määruse eelnõu kohta, millega kehtestatakse liidu toetus Schengeni ala, Euroopa integreeritud piirihalduse ja ühise viisapoliitika valdkonnale aastateks 2028–2034:
   1. Eesti toetab ettepanekut suurendada integreeritud piirihalduse ja viisapoliitika valdkonna rahastamist liidu eelarvest, kuna tugev välispiir on kogu Euroopa Liidu ühishuvi. Seejuures on oluline, et toetusmehhanismi jaotusvõti arvestab Vene Föderatsiooniga piirneva välispiiri valvamise suurenenud väljakutseid.
   2. Eesti toetab määruse eelnõus väljapakutud Schengeni ala, Euroopa integreeritud piirihalduse ja viisapoliitika valdkonnale antava liidu toetuse üldisi eesmärke ning seda, et eesmärkide sõnastus on piisavalt paindlik, jättes võimaluse reageerida valdkondlikele muudatustele. Peame oluliseks, et riik saab ise otsustada, milliseid eesmärke toetuse abil täita ning seda, et jätkuks 2021–2027 perioodil lubatud seadmete ja IT-süsteemide ristkasutuse võimalus.
   3. Eesti on nõus ettepanekuga hüvitada Euroopa reisiinfo- ja lube töötlevate üksuste tegevuskulud ning võtta kasutusele solidaarsusreservist liikmeriikidele eraldatav täiendav raha riigiplaani kaudu. Toetame nende vahendite planeerimise ja kasutamise lihtsustamist.
2. Eesti esindajatel Euroopa Liidu Nõukogu erinevatel tasanditel väljendada ülaltoodud seisukohti.
3. Riigikantseleil esitada punktis 1 nimetatud eelnõu ja seisukohad Riigikogu juhatusele ning teha seisukohad teatavaks Eestist valitud Euroopa Parlamendi liikmetele ja Eestist nimetatud Euroopa Majandus- ja Sotsiaalkomitee ning Regioonide Komitee liikmetele.

Kristen Michal Keit Kasemets

Peaminister Riigisekretär